Diari Oficial de la Generalitat Valenciana


Sumari del DOGV 4546, del 17-07-2003 (2003/8416)

ACORD d'11 de juliol de 2003, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Alfara de Algimia.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4546

Data del DOGV
:   17-07-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/8416


Data del document
:   11-07-2003

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Alfara de la Baronia
    * expropiació
    * administració local

ACORD d'11 de juliol de 2003, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Alfara de Algimia. [2003/X8416]
  
El Consell de la Generalitat, en la reunió del dia 11 de juliol de 2003, va adoptar l'acord següent:
  
L'Ajuntament d'Alfara de Algimia, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'adquisició de terrenys per a la pavimentació del Camí Fons a l'Horta Vella.
  
Esta declaració d'urgent ocupació es justifica per les següents raons:
  
L'obra d'adquisició de terrenys per a la pavimentació del Camí Fons a l'Horta Vella ha de dur-se a terme amb celeritat, ja que el Camí Fons té actualment una amplària mitjana inferior a tres metres, la qual cosa impossibilita el trànsit dels xicotets camions i s'encarix amb això la recol·lecció de taronja. A més, les obres estan vinculades a una subvenció de la Conselleria d'Agricultura, Pesca y Alimentació que es perdria si no estan concloses abans del 31 d'octubre de 2003, per la qual cosa es justifica àmpliament acudir a este procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, els quals no van presentar al·legacions. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat, a proposta del conseller de Justícia i Administracions Públiques, el Consell de la Generalitat,
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament d'Alfara de Algimia per a l'execució del projecte d'adquisició de terrenys per a la pavimentació del Camí Fons a l'Horta Vella.
  
Relació de béns afectats
  
Titular: de conformitat amb les dades del cadastre rústic del municipi d'Alfara de Algimia, la parcel·la 400 del polígon 9 pertany a Gerardo Carreres Bayo, DNI núm. 19 111 005-N.
  
Com que Gerardo Carreres Bayo va morir a Alfara de Algimia, el 24 de febrer de 1992, inscrit al tom 12, pàgina 83, de la Secció 3a del Registre Civil d'Alfara de Algimia, la finca pertany als qui resulten ser els seus hereus.
  
Dades registrals: la parcel·la 400 del polígon 9 no està inscrita en el Registre de la Propietat.
  
Descripció de la finca: els terrenys necessaris per a l'ampliació del camí tenen una superfície de 27,45 metres quadrats tots de sòl no urbanitzable de protecció agrícola i hauran de segregar-se de la parcel·la cadastral 400 del polígon 9, partida ?Portilla de la Churra?.
  
La parcel·la cadastral 400 del polígon 9 comprén una superfície segons les dades del cadastre rústic de 0 hectàrees, 7 àrees i 74 centiàrees.
  
Els límits cadastrals de la parcel·la núm. 400 del polígon 9 són els següents:
  
Nord- Sèquia Major de Sagunt i Camí Fons.
  
Sud- Parcel·les 399 i 505.
  
Est- Camí Fons.
  
Oest- Sèquies Major de Sagunt.
  
Els 27,45 metres quadrats necessaris per a l'ampliació del camí suposen una franja d'aproximadament tres metres d'ample al llarg dels límits sud i oest, segons queda grafiat en els plànols d'este projecte.
  
Els límits dels 27,45 metres quadrats necessaris per a l'ampliació del camí descrits com s'ha dit seran per tant els següents:
  
Nord- Camí Fons.
  
Sud- Parcel·la 505.
  
Est- Camí Fons.
  
Oest- Resta de la parcel·la matriu 400.
  
El present acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació local expropiant, al·legacions als sols efectes d'esmenar possibles errors que s'hagen produït en relacionar els béns afectats per la urgent ocupació.
  
Este acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Els interessats podran interposar contra este els següents recursos:
  
a) Recurs potestatiu de reposició davant el Consell de la Generalitat, en el termini d'un mes comptat a partir de l'endemà a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar en el termini de dos mesos, o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que els interessats puguen exercir qualsevol altra via que estimen oportuna.
  
València, 11 de juliol de 2003
  
El conseller secretari del Consell de la Generalitat,
  
ALEJANDRO FONT DE MORA TURÓN